section_heading: Ostali projekti
paragraph_text: 1985. godine Joey se pridružuje Stevenu Van Zandtu, aktivistu protestantske grupe "Artists United Against Apartheid", koja je radila protiv naselja Sun Cityja u Južnoj Africi. Joey i četrdeset i devet drugih vrhunskih glazbenih umjetnika, uključujući i Brucea Springsteena, U2, Boba Dylana i Run DMC, surađivali su zajedno na skladbi "Sun City". 1994. godine sa svojim bratom Mickeyom Leighom osniva sastav Sibling Rivalry. Objavili su jedan EP za javnost, pod imenom In a Family Way. Joey se pojavljuje i na albumu Love and Glitter, Hot Days and Music od punk rock sastava Helen Love, na kojemu pjeva skladbu "Punk Boy". Članovi sastava Helen Love, vraćaju mu uslugu pjevajući na njegovom solo studijskom albumu skladbu "Mr. Punchy".